Guðni Th. Jóhannesson forseti Íslands segir að Íslendingar geti ekki reynt að halda sambandi við valdhafa í Rússlandi þegar þeir fari fram með sama hætti og raun ber vitni. Eistland, Lettland og Litháen njóti góðs af því að hafa gengið í Atlantshafsbandalagið í ljósi innrásar Rússa í Úkraínu. Leiðtogar Eystrasaltsríkjanna eru hér á landi til að fagna 31s árs sjálfstæði.
Við munum halda áfram að styðja úkraínu, við getum ekki látið sem svo að við getum reynt að halda sambandi við valdhafa í Moskvu um leið og þeir fara fram með sama hætti og raun ber vitni í Úkraínu. Að sama skapi held ég í mína virðingu fyrir rússneskri menningu og tungu og hinni rússnesku þjóð og þeirri seiglu sem hún hefur sýnt í gegnum aldirnar. En við getum ekki stutt þá sem fara með eldi og eimyrju yfir lönd annarra með þessum hætti, virða ekki alþjóðalög, virða ekki landamæri, það er óþolandi og ég hygg að valdhafar í eystrasaltslöndunum þremur kunni vel að meta afstöðu Íslendinga í þeim efnum, því það gildir líka um þá.